மோகன் சக்தி தேசிய பாரம்பரியப் பூங்கா

மோகன் சக்தி தேசிய பாரம்பரியப் பூங்கா (Mohan Shakti National Heritage Park) இந்தியாவின் இமாச்சலப் பிரதேசத்தின் சோலனுக்கு அருகிலுள்ள அரத்தில் உள்ள ஒரு நவீன கால இந்திய பாரம்பரிய வளாகமாகும். சோலன் பாரம்பரிய பூங்கா என்றும் இப்பூங்கா அழைக்கப்படுகிறது.Actor Anil Kapoor visits Mohan Mekin brewery, The Tribune (Nov 30 2020) மோகன் சக்தி தேசிய பாரம்பரியப் பூங்கா சிம்லாவிலிருந்து சுமார் 40 கிலோமீட்டர் தெற்கிலும், சோலனுக்கு வடக்கே சுமார் 15 கிலோமீட்டர் தொலைவிலும், சண்டிகருக்கு வடகிழக்கில் 85 கிலோமீட்டர் தொலைவிலும் உள்ளது. 40 ஏக்கர் நிலப்பரப்பில் பரந்து விரிந்துள்ள இப்பூங்கா, இந்திய இராணுவத்தின் ஓய்வுபெற்ற பிரிகேடியரும், இந்தியாவின் பத்மசிறீ விருது பெற்றவரும், சோலன் மற்றும் காசியாபாத்தின் மதுபான உற்பத்தி குடும்ப வணிகமான மோகன் மீக்கின் நிறுவனத்தின் வாரிசுமான கபில் மோகனால் நிறுவப்பட்டது.Grand old monk of booze dies at 90, The Times of India (Jan 10 2018)  இந்த இடம் மோகன் மீக்கின் சோலன் "ஓல்டு மாங்கு" மதுபான ஆலையிலிருந்து சுமார் 10 கிலோமீட்டர் தொலைவில் உள்ளது. இப்பாரம்பரிய வளாகத்தை கட்ட சுமார் ரூ.100 கோடி செலவானது.Heritage Park near Solan soon, The Times of India (Nov 29 2002)


இமாச்சலப் பள்ளத்தாக்கு மற்றும் இமயமலை அடிவாரத்தின் காட்சியைக் கொண்ட ஒரு மலைப்பாதையில் இவ்வளாகம் அமைந்துள்ளது.  வளாகத்தில் ஒரு விரிவான தோட்டமும்  பூங்காவும் உள்ளன.  இதன் உச்சியில் ஒரு பெரிய இந்து கோயில் உள்ளது. கோயிலின் முன்புறத்தில் இரண்டு பெரிய "ஓம்" சின்னங்களும், உச்சியில் ஏழு குதிரைகள் கொண்ட தேரில் சூரியனும் உள்ளன. கோயிலில் வேதங்கள், இராமாயணம் மற்றும் மகாபாரதத்திலிருந்து இந்து புராணங்களின் கலைப்படைப்புகள் உள்ளன. யானை, சிங்கம், புலி, மயில் மற்றும்  டால்பின் சிலைகள் போன்ற இந்திய கலாச்சாரத்தின் மையக்கருத்துகளும் பாரம்பரிய பூங்காவில் உள்ளன. புகழ்பெற்ற வேத ரிசிகளின்  சிலைகள் மற்றும் இந்து புராண உருவங்கள் மற்றும் தெய்வங்கள் இங்குள்ளன.Swati Tarafdar (2018), Delhi to Kandaghat, The Mint 

அடல்பிகாரி வாச்பாய் இப்பூங்காவைத் திறந்து வைத்தார்.

 படக்காட்சியகம் 

மேற்கோள்கள்

பகுப்பு:இமாச்சலப் பிரதேசம்
பகுப்பு:சோலன் மாவட்டம்